- Պետք է խնդրեմ` մնացած հիշողությունները մոռանաք: 88-ի շարժումը թափ առավ և հաղթեց: Փետրվարին մենք սկսում ենք. այդ մեկ օրը հավաքվելու ենք` ազգովի որոշելու մեր ապրելակերպը, մեր հարցերն ենք բարձրացնելու և պատասխաններն ակնկալելու ենք նույն պահին: Մասնավորապես, ինչպե՞ս է լինում, որ Հայաստանում արդեն տարիներ շարունակ ընտրությունները կեղծվում և վերարտադրվում են իշխանությունները, ինչպե՞ս են որոշ մարդիկ միլիարդներ կուտակել, երբ ժողովուրդը սովից կոտորվում է: Ինչո՞ւ են մեր քաղաքացիները արտագաղթում, Հայաստանի պետությունը չի կարողանում անգամ ոստիկանություն համալրել, որովհետև մարդ չկա, բանակը չենք կարողանում համալրել… Սա մահացու վտանգի առաջ է կանգնեցնում մեր պետականությունը: